Document ID: 31986R0495

ΚΑΝΟΝΙΣΜΟΣ (ΕΟΚ) αριθ. 495/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 που καθορίζει, για το έτος 1986, τις αρχικές ποσοστώσεις που εφαρμόζονται στην Πορτογαλία για ορισμένα προϊόντα του τομέα του χοιρείου κρέατος προελεύσεως της Κοινότητας, στη σύνθεσή της στις 31 Δεκεμβρίου 1985
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2, την πρόταση της Επιτροπής, Εκτιμώντας: ότι, βάσει του άρθρου 269 της πράξης προσχώρησης, η Πορτογαλία μπορεί, κατά τη διάρκεια του πρώτου σταδίου, να διατηρήσει, υπό μορφή ποσοστώσεων, ποσοτικούς περιορισμούς κατά την εισαγωγή ορισμένων προϊόντων του τομέα του χοιρείου κρέατος προελεύσεως της Κοινότητας, στη σύνθεσή της στις 31 Δεκεμβρίου 1985- ότι η παράγραφος 2 στοιχείο β) του εν λόγω άρθρου προβλέπει ότι η αρχική ποσόστωση που εφαρμόζεται το 1986 ορίζεται, για κάθε προϊόν, είτε στο 3 % του μέσου όρου της πορτογαλικής παραγωγής τα τρία τελευταία χρόνια, πριν από την προσχώρηση, για τα οποία υπάρχουν διαθέσιμες στατιστικές είτε στο μέσο όρο των πορτογαλικών εισαγωγών που πραγματοποιήθηκαν τα τρία τελευταία χρόνια, πριν από την προσχώρηση, για τα οποία υπάρχουν διαθέσιμες στατιστικές, εάν το κριτήριο αυτό οδηγεί σε μεγαλύτερη ποσότητα- ότι τα διαθέσιμα στατιστικά στοιχεία, επί του παρόντος, δείχνουν ότι η αρχική ποσόστωση θα πρέπει να καθοριστεί με βάση την πορτογαλική παραγωγή- ότι, για το χρονικό διάστημα από 1ης Μαρτίου έως 31 Δεκεμβρίου 1986, η ποσόστωση που εφαρμόζεται ισούται με την αρχική ποσόστωση, μειωμένη κατά το ένα έκτο, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποσότητες των αρχικών ποσοστώσεων που η Πορτογαλική Δημοκρατία μπορεί, κατ' εφαρμογή του άρθρου 269 της πράξης προσχώρησης, να εφαρμόσει στις εισαγωγές προϊόντων του τομέα του χοιρείου κρέατος προελεύσεως της Κοινότητας, στη σύνθεσή της στις 31 Δεκεμβρίου 1985, καθορίζεται στο παράρτημα. Για το χρονικό διάστημα από 1ης Μαρτίου μέχρι 31 Δεκεμβρίου 1986, οι ποσότητες αυτές μειώνονται κατά το ένα έκτο.
Άρθρο 2
Οι λεπτομέρειες εφαρμογής του καθεστώτος ποσοστώσεων που αναφέρεται στο άρθρο 269 της πράξης προσχώρησης, εφόσον χρειαστεί, θεσπίζονται σύμφωνα με τη διαδικασία που προβλέπεται στο άρθρο 24 του κανονισμού (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2)- η συνιστώμενη, βάσει του εν λόγω κανονισμού, επιτροπή είναι αρμόδια για τη θέσπιση των λεπτομερειών εφαρμογής που αφορούν τα ζώντα χοιροειδή της διάκρισης 01.03 Α Ι του κοινού δασμολογίου.
Άρθρο 3
Ο παρών κανονισμός αρχίζει να ισχύει την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1986.

Labels: 3
18
17